钦定古今图书集成/明伦汇编/官常典/第637卷 > 胡希琼
## 钦定古今图书集成/明伦汇编/官常典/第637卷 > 胡希琼

按《武昌府志》：“希琼，字子翼，嘉靖丙辰，授潼川知州。州
领七邑，当孔道。琼负才敏练，厨传节省，吏畏民服。有
盐井，开塞无时，逋赋愈积，而琼清弊窦课集而人称
便。有御史里居，怙势暴其乡人，以挠官法。希琼剪其
羽翼，阴制之使不得逞。会三殿灾，采大木。学宫有乔
木数百章，议欲取之。希琼曰：‘奈何伐文庙以自功’。别”
采得大本，视旁郡独先。竟以疾卒于任。州人思慕，举
祀“名宦。”